ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
66.89 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂഡൽഹി, സെപ്റ്റംബർ 5, 2021
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 66.89 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്. കൂടാതെ, 1.56 കോടിയിൽ  അധികം വാക്സിൻ ഡോസുകൾ ഉടൻ കൈമാറും.
4.37 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
(Visitor Counter : 134
പ്രധാനമന്ത്രിയുടെ ഓഫീസ്
ക്വാൽകോം സിഇഒ ശ്രീ ക്രിസ്റ്റ്യാനോ അമോനുമായുള്ള പ്രധാനമന്ത്രിയുടെ കൂടിക്കാഴ്ച
പ്രധാനമന്ത്രി ശ്രീ നരേന്ദ്ര മോദി ഇന്ന് ക്വാൽകോം സിഇഒ ശ്രീ ക്രിസ്റ്റ്യാനോ അമോനുമായി കൂടിക്കാഴ്ച നടത്തി
ഇന്ത്യയിലെ ടെലികമ്മ്യൂണിക്കേഷൻസ്, ഇലക്ട്രോണിക്സ് മേഖല വാഗ്ദാനം ചെയ്യുന്ന നിക്ഷേപ അവസരങ്ങളെക്കുറിച്ച് കൂടിക്കാഴ്ചയിൽ അവർ ചർച്ച ചെയ്തു. ഇലക്ട്രോണിക്സ് സംവിധാനങ്ങളുടെ രൂപകല്പനയ്ക്കും നിർമ്മാണത്തിനുമായി ഈയിടെ ആരംഭിച്ച ഉത്പ്പാദന ബന്ധിത പ്രോത്സാഹന പദ്ധതിയും  ഇന്ത്യയിലെ സെമി കണ്ടക്റ്റർ വിതരണ ശൃംഖലയിലെ വികസനവും ഇതിൽ ഉൾപ്പെടുന്നു. ഇന്ത്യയിലെ പ്രാദേശിക നവീനാശയ ആവാസവ്യവസ്ഥ കെട്ടിപ്പടുക്കുന്നതിനുള്ള തന്ത്രങ്ങളും ചർച്ച ചെയ്തു.
(
തെരഞ്ഞെടുപ്പ് കമ്മീഷന്
അഞ്ചാം ഘട്ടത്തില്രാജസ്ഥാനിലെ 12 ലോകസഭാമണ്ഡലങ്ങളില്മേയ് 06 ന് വോട്ടെടുപ്പ്
രാജസ്ഥാനില് പൊതുതിരഞ്ഞെടുപ്പിന്റെഅഞ്ചാംഘട്ടമായമേയ് 06 നാണ് പോളിംഗ്. 12ണ്ഡലങ്ങളിലാണ്വോട്ടെടുപ്പ് നടക്കുക. ഗംഗാനഗര്, ബിക്കാനീര്, ചുരു, ജുന്ജുനു, സിക്കര്, ജയ്പൂര്റൂറല്, ജയ്പൂര്, ആല്വാര്, ഭരത്പൂര്, കരൗളി-ധോള്പൂര്, ദൗസ, നഗൗര്എന്നിവയാണ് ഈ മണ്ഡലങ്ങള്. 16 വനിതകള്ഉള്പ്പെടെ 134സ്ഥാനാര്ത്ഥികളുടെ ഭാഗഥേയം 2.31 കോടിയിലധികംവോട്ടര്മാര്നിര്ണ്ണയിക്കും. മത്സരിക്കുന്ന കക്ഷികളുടെയും, സ്ഥാനാര്ത്ഥികളുടെയുംവിശദാംശങ്ങള്ചുവടെ :
പാര്ലമെന്റ്മണ്ഡലങ്ങളുടെഎണ്ണം മൊത്തംമണ്ഡലങ്ങള് : 25 അഞ്ചാം ഘട്ടത്തില്വോട്ടെടുപ്പ് നടക്കുന്ന മണ്ഡലങ്ങള് : 12
മത്സരിക്കുന്ന പാര്ട്ടികളുടെവിശദാംശങ്ങള് പാര്ട്ടി മത്സരിക്കുന്ന സ്ഥാനാര്ത്ഥികളുടെഎണ്ണം
ബി.ജെ.പി 11
ഇന്ത്യന് നാഷണല്കോണ്ഗ്രസ് 12
ബി.എസ്.പി 10
സി.പി.ഐ 1
ആര്.എല്.ടി.പി 1
കക്ഷിരഹിതര് 68
മറ്റുള്ളവര് 31
മൊത്തംസ്ഥാനാര്ത്ഥികള്: 134 വനിതാസ്ഥാനാര്ത്ഥികള്: 16
ക്രമ നമ്പര് പാര്ലമെന്റ്മണ്ഡലം സ്ഥാനാര്ത്ഥികളുടെഎണ്ണം
മൊത്തം പുരുഷന് വനിത
1 ഗഗാനഗര് 9 9 0
2 ബിക്കാനീര് 9 9 0
3 ചുരു 12 10 2
4 ജുന്ജുനു 12 12 0
5 സിക്കര് 12 11 1
6 ജയ്പൂര്റൂറല് 8 7 1
7 ജയ്പൂര് 24 20 4
8 ആല്വാര് 11 11 0
9 ഭരത്പൂര് 8 7 1
10 കരൗളി-ധോല്പൂര് 5 5 0
11 ദൗസ 11 6 5
12 നഗൗര് 13 11 2
മൊത്തം 134 118 16
ND/MRD
(Visitor Counter : 56
പ്രധാനമന്ത്രിയുടെ ഓഫീസ്
മൻ കി ബാത്തിന്റെ 101-ാം എപ്പിസോഡിനുള്ള നിർദ്ദേശങ്ങൾ പ്രധാനമന്ത്രി ക്ഷണിച്ചു
മൻ കി ബാത്തിന്റെ 101-ാം എപ്പിസോഡിനായി പൗരന്മാർക്ക് തങ്ങളുടെ വിലപ്പെട്ട നിർദ്ദേശങ്ങൾ അയക്കുന്നതിനുള്ള ലിങ്കും ഫോൺ നമ്പറും പ്രധാനമന്ത്രി ശ്രീ നരേന്ദ്ര മോദി പങ്കിട്ടു.
പ്രധാനമന്ത്രി ട്വീറ്റ് ചെയ്തു :
“28-ന് നടക്കുന്ന മൻ കി ബാത്തിന്റെ 101-ാമത്തെ എപ്പിസോഡിനായുള്ള നിങ്ങളുടെ വിലയേറിയ നിർദ്ദേശങ്ങൾ ഞാൻ പ്രതീക്ഷിക്കുന്നു. നിങ്ങളുടെ സന്ദേശം 1800-11-7800 എന്ന നമ്പറിൽ റെക്കോർഡ് ചെയ്യുക അല്ലെങ്കിൽ NaMo App / My Gov-ൽ അയയ്ക്കുക "
പ്രധാനമന്ത്രിയുടെ ഓഫീസ്
മണ്ണ് സംരക്ഷിക്കുക' പരിപാടിയിൽ പ്രധാനമന്ത്രി ജൂൺ 5-ന് പങ്കെടുക്കും
ലോക പരിസ്ഥിതി ദിനത്തോടനുബന്ധിച്ച് ജൂൺ 5 ന് രാവിലെ 11 മണിക്ക് വിജ്ഞാൻ ഭവനിൽ നടക്കുന്ന ‘മണ്ണ് സംരക്ഷിക്കുക’ എന്ന പരിപാടിയിൽ പ്രധാനമന്ത്രി ശ്രീ നരേന്ദ്ര മോദി പങ്കെടുക്കും. പരിപാടിയിൽ പ്രധാനമന്ത്രി സദസിനെ അഭിസംബോധനയും ചെയ്യും.
'സേവ് സോയിൽ മൂവ്മെന്റ്' എന്നത് മണ്ണിന്റെ ആരോഗ്യം മോശമാകുന്നതിനെക്കുറിച്ച് അവബോധം വർദ്ധിപ്പിക്കുന്നതിനും അത് മെച്ചപ്പെടുത്തുന്നതിനുള്ള ബോധപൂർവമായ പ്രതികരണം കൊണ്ടുവരുന്നതിനുമുള്ള ഒരു ആഗോള പ്രസ്ഥാനമാണ്. 2022 മാർച്ചിൽ 27 രാജ്യങ്ങളിലൂടെ കടന്നുപോകുന്ന 100 ദിവസത്തെ മോട്ടോർസൈക്കിൾ യാത്ര ആരംഭിച്ച സദ്ഗുരുവാണ് ഈ പ്രസ്ഥാനത്തിന് തുടക്കമിട്ടത്. 100 ദിവസത്തെ യാത്രയുടെ 75-ാം ദിവസമാണ് ജൂൺ 5. പ്രധാനമന്ത്രിയുടെ പരിപാടിയിലെ പങ്കാളിത്തം, ഇന്ത്യയിൽ മണ്ണിന്റെ ആരോഗ്യം മെച്ചപ്പെടുത്തുന്നതിനുള്ള പങ്കിട്ട ഉത്കണ്ഠകളുടെയും പ്രതിബദ്ധതയുടെയും പ്രതിഫലനമായിരിക്കും.
-ND-
(
പ്രത്യേക സേവനങ്ങളും ഫീച്ചറുകളും
ഡാക്ക് അദാലത്ത് ഓൺലൈനായി നടത്തും
കേരള തപാൽ സർക്കിളിന്റെ 107-ാമത് ഡാക്ക് അദാലത്ത് 2021 സെപ്റ്റംബർ 30 ന് ഗൂഗിൾ മീറ്റ് പ്ലാറ്റ്ഫോം വഴി 11 മണിക്ക് കേരള സർക്കിളിലെ തിരുവനന്തപുരം -695033, ചീഫ് പോസ്റ്റ് മാസ്റ്റർ ജനറലിന്റെ കാര്യാലയത്തിൽ ഓൺലൈനായി നടത്തും
കൌണ്ടർ സർവീസസ്, സേവിംഗ്സ് ബാങ്ക്, മണി ഓർഡറുകൾ എന്നിവയുൾപ്പെടെയുള്ള തപാൽ സേവനങ്ങളുമായി ബന്ധപ്പെട്ട പരാതികൾ, നിവേദനങ്ങൾ, തർക്കങ്ങൾ എന്നിവ അദാലത്തിൽ പരിഗണിക്കുന്നു.
ഡാക്ക് അദാലത്തിന് മുമ്പായി കേസുകൾ ഫയൽ ചെയ്യാൻ ആഗ്രഹിക്കുന്നവർക്ക് അവരുടെ മൊബൈൽ നമ്പർ ഉൾപ്പെടെയുള്ള അപേക്ഷ / പരാതി aspcsco.keralapost[at]gmail[dot]com അല്ലെങ്കിൽ cpmg_ker@indiapost.gov.in എന്ന ഇമെയിൽ വിലാസത്തിൽ, “CIRCLE DAK ADALAT- QE JUNE 2021” എന്ന വിഷയം സൂചിപ്പിച്ചു, ശ്രീമതി.എം.ബിന്ദു, അസിസ്റ്റന്റ് ഡയറക്ടർ , ഓഫീസ് ഓഫ് ചീഫ് പോസ്റ്റ് മാസ്റ്റർ ജനറൽ, കേരള സർക്കിൾ, തിരുവനന്തപുരം 695033 എന്ന വിലാസത്തിൽ അയച്ചു കൊടുക്കാം.
ഡാക്ക് അദാലത്തിൽ പരിഗണിക്കുന്നതിനുള്ള പരാതികൾ 24.09.2021-നോ അതിനുമുമ്പോ, മുകളിലുള്ള ഇമെയിൽ ഐഡിയിൽ സമർപ്പിക്കേണ്ടതാണ്. മുൻ അദാലത്തുകളിൽ സ്വീകരിച്ച പരാതികളും അപേക്ഷകളും നിലവിലെ അദാലത്തിൽ പരിഗണിക്കില്ല. മീറ്റിംഗ് ഐഡിയും പാസ്വേഡും  അപേക്ഷകനെ നേരിട്ട് അറിയിക്കുന്നതാണ്.
ആരോഗ്യ, കുടുംബക്ഷേമ മന്ത്രാലയം
യൂണിവേഴ്സൽ ഇമ്മ്യൂണൈസേഷൻ പ്രോഗ്രാമിന് കീഴിൽ ന്യുമോകോക്കൽ കൺജഗേറ്റ് കുത്തിവയ്പ്പിന്റെ രാജ്യവ്യാപകമായ വിപുലീകരണത്തിനു ഡോ. മൻസുഖ് മാണ്ഡവ്യ തുടക്കം കുറിച്ചു .
ന്യൂ ഡൽഹി: ഒക്ടോബർ ,29, 2021
ആസാദി കാ അമൃത് മഹോത്സവത്തിന്റെ ഭാഗമായി യൂണിവേഴ്സൽ ഇമ്മ്യൂണൈസേഷൻ പ്രോഗ്രാമിന്  കീഴിലുള്ള ന്യൂമോകോക്കൽ കൺജഗേറ്റ് വാക്സിന്റെ  രാജ്യവ്യാപക വിപുലീകരണത്തിന് കേന്ദ്ര ആരോഗ്യ കുടുംബക്ഷേമ മന്ത്രി ഡോ. മൻസുഖ് മാണ്ഡവ്യ ഇന്ന് തുടക്കം കുറിച്ചു. ന്യൂമോകോക്കൽ കൺജഗേറ്റ് വാക്സിനെ കുറിച്ച് വ്യാപകമായ അവബോധം സൃഷ്ടിക്കുന്നതിനായി ആശയവിനിമയ, ബോധവൽക്കരണ പാക്കേജുകളും കേന്ദ്രമന്ത്രി പുറത്തിറക്കി. കൂടുതൽ മനസ്സിലാക്കുന്നതിനും ഉപയോഗത്തിനുമായി ഈ ആശയവിനിമയ പാക്കേജുകൾ എല്ലാ സംസ്ഥാനങ്ങളുമായും,കേന്ദ്ര ഭരണ പ്രദേശങ്ങളുമായും പങ്കിടും.
രാജ്യത്ത് ആദ്യമായിട്ടാണ് സാർവത്രിക ഉപയോഗത്തിന് ന്യൂമോകോക്കൽ കൺജഗേറ്റ് വാക്സിൻ ലഭ്യമാകുന്നതെന്ന് പരിപാടിയെ അഭിസംബോധന ചെയ്ത് കേന്ദ്രമന്ത്രി പറഞ്ഞു. കുട്ടികളിലെ മരണങ്ങളിൽ 16 ശതമാനവും സംഭവിക്കുന്നത് ന്യുമോണിയ മൂലമാണെന്നും അദ്ദേഹം കൂട്ടിച്ചേർത്തു.പിസിവി രാജ്യവ്യാപകമായി വ്യാപിക്കുന്നത് ശിശുമരണനിരക്ക് 60 ശതമാനം കുറയ്ക്കും.
IE
(Visitor Counter : 163
വിദ്യാഭ്യാസ മന്ത്രാലയം
കേന്ദ്ര മാനവ വിഭവ ശേഷി വികസന മന്ത്രാലയത്തിനു കീഴിലുള്ള സ്വയംഭരണ സ്ഥാപനങ്ങളും , ഉപ ഓഫീസുകളും മൂന്നാഴ്ച തുറന്നു പ്രവർത്തിക്കില്ല
(ന്യൂ ഡൽഹി , മാർച്ച് 25 , 2020
കേന്ദ്ര ആഭ്യന്തരമന്ത്രാലയം മാർച്ച് 24 , 2020 ന് പുറത്തിറക്കിയ ഉത്തരവ് പ്രകാരം , കേന്ദ്ര മാനവവിഭവ ശേഷി വികസന മന്ത്രാലയത്തിന് കീഴിലുള്ള എല്ലാ ഓഫീസുകളും , സ്വയംഭരണ സ്ഥാപനങ്ങളും , മറ്റു ഉപ ഓഫീസുകളും അടുത്ത മൂന്നാഴ്ച തുറന്നു പ്രവർത്തിക്കില്ല. എങ്കിലും, ,
കേന്ദ്ര ആഭ്യന്തരമന്ത്രാലയത്തിന്റെ ഉത്തരവ് അനുസരിച്ച് എല്ലാ ഓഫീസർമാരും മറ്റു സ്റ്റാഫും വീട്ടിലിരുന്നു ജോലി ചെയ്യേണ്ടതാണ് .ശമ്പളം , പെൻഷൻ വിതരണം എന്നിവയുമായി ബന്ധപ്പെട്ട കാര്യങ്ങൾ വകുപ്പ് തലവന്മാരും ബ്യൂറോ തലവന്മാരും ഉറപ്പാക്കണമെന്നും അറിയിക്കുന്നു.
സി ബി എസ് സി , എൻഐഓഎസ് , എൻടിഎ എന്നീ സ്ഥാപനങ്ങൾ ഈ കാലയളവിൽ പരീക്ഷകളുടെ പുതുക്കിയ ഷെഡ്യൂൾ തയ്യാറാക്കണമെന്നും സ്വയംഭരണ സ്ഥാപനങ്ങളും എൻസിഇആർടിയും ബദൽ അക്കാദമിക കാലണ്ടറുകൾ തയ്യാറാക്കണമെന്നും നിർദ്ദേശത്തിൽ പറയുന്നു.
RRTN/IE/SKY
വിദ്യാഭ്യാസ മന്ത്രാലയം
നൂതനാശയങ്ങളിൽ സ്ഥാപനങ്ങളുടെ നേട്ടങ്ങളെക്കുറിച്ചുള്ള അടൽ റാങ്കിംഗ്  2021 നാളെ പ്രസിദ്ധീകരിക്കും
ന്യൂ ഡൽഹി: ഡിസംബർ 28 , 2021
നൂതനാശയങ്ങളിൽ സ്ഥാപനങ്ങളുടെ നേട്ടങ്ങളെക്കുറിച്ചുള്ള അടൽ റാങ്കിംഗ്  2021, ഡിസംബർ 29-ന് കേന്ദ്ര വിദ്യാഭ്യാസ സഹമന്ത്രി ഡോ. സുഭാഷ് സർക്കാർ വിർച്യുൽ ആയി പ്രഖ്യാപിക്കും.
വിദ്യാർത്ഥികളിലെയും അധ്യാപകരിലെയും നൂതനാശയം , സ്റ്റാർട്ടപ്പ്, സംരംഭകത്വ വികസനം എന്നിവയുമായി ബന്ധപ്പെട്ട സൂചകങ്ങളേ അടിസ്ഥാനമാക്കി ഇന്ത്യയിലെ ഉന്നത വിദ്യാഭ്യാസ സ്ഥാപനങ്ങളെ വ്യവസ്ഥാപിതമായി റാങ്ക് ചെയ്യുന്നതിനുള്ള വിദ്യാഭ്യാസ മന്ത്രാലയത്തിന്റെയും എഐസിടിഇയുടെയും സംയുക്ത സംരംഭമാണ് അടൽ റാങ്കിംഗ് ARIIA. അപേക്ഷിച്ചതും അനുവദിച്ചതുമായ പേറ്റന്റുകളുടെ എണ്ണം , വിദ്യാർത്ഥികളുടെയും അദ്ധ്യാപകരുടെയും രജിസ്റ്റർ ചെയ്ത സ്റ്റാർട്ടപ്പുകളുടെ എണ്ണം, ഇൻകുബേറ്റഡ് സ്റ്റാർട്ടപ്പുകൾ മുഖേനയുള്ള ഫണ്ട് സൃഷ്ടിക്കൽ, സ്ഥാപനങ്ങൾ സൃഷ്ടിച്ച പ്രത്യേക അടിസ്ഥാന സൗകര്യങ്ങൾ തുടങ്ങിയ മാനദണ്ഡങ്ങൾ പരിശോധിച്ചു സ്ഥാപനങ്ങളെ വിമർശനാത്മകമായി വിലയിരുത്തുന്നു.
ആഗോള നൂതനാശയ സൂചിക  റാങ്കിംഗിൽ ഇന്ത്യ നിരന്തരം മെച്ചപ്പെടുകയാണ്, 2015ലെ 81-ൽ നിന്ന് 2021-ൽ 46-ാം സ്ഥാനത്തേക്ക് ഉയർന്നു. ലോകത്തിലെ മൂന്നാമത്തെ വലിയ സ്റ്റാർട്ടപ്പ് ഹബ് കൂടിയാണിത്.
അടൽ റാങ്കിംഗ് ന്റെ ആദ്യ പതിപ്പ് 2018-ൽ സമാരംഭിച്ചു. കഴിഞ്ഞ വർഷം രണ്ടാം പതിപ്പിൽ 674 സ്ഥാപനങ്ങൾ പങ്കെടുത്തപ്പോൾ ഈ വർഷം 1438 സ്ഥാപനങ്ങൾ പങ്കെടുത്തു.
അടൽ 2021 റാങ്കുകൾ 9 പ്രത്യേക വിഭാഗങ്ങളിലായി പ്രഖ്യാപിക്കും, അതിൽ കേന്ദ്ര ധനസഹായമുള്ള സാങ്കേതിക സ്ഥാപനങ്ങൾ, സംസ്ഥാന സർവ്വകലാശാലകൾ, സംസ്ഥാന സർവ്വകലാശാലകളിൽ രജിസ്റ്റർ ചെയ്തിട്ടില്ലാത്ത സാങ്കേതിക കോളേജുകൾ , സ്വകാര്യ സർവ്വകലാശാലകൾ, സ്വകാര്യ സാങ്കേതിക കോളേജുകൾ, സാങ്കേതികേതര ഗവണ്മെന്റ് , സ്വകാര്യ സർവ്വകലാശാലകൾ, സ്ഥാപനങ്ങൾ എന്നിവ ഉൾപ്പെടുന്നു.
IE/SKY
(Visitor Counter : 109
പ്രധാനമന്ത്രിയുടെ ഓഫീസ്
ജമ്മു കശ്മീരിന്റെ സൗന്ദര്യത്തെയും ആതിഥ്യത്തിനേയും കുറിച്ചുള്ള പൗരന്റെ പ്രതികരണം പ്രധാനമന്ത്രി പങ്കുവെച്ചു
ജമ്മു കശ്മീരിന്റെ സൗന്ദര്യത്തെയും ആതിഥ്യത്തിനേയും കുറിച്ച് ബൈസാരൻ, അരു, കോക്കർനാഗ്, അച്ച്ബൽ, ഗുൽമാർഗ്, ശ്രീനഗർ, ദാൽ തടാകം എന്നിവയുടെ ഭംഗി എടുത്തുകാട്ടിയുള്ള പൗരന്റെ പ്രതികരണം പ്രധാനമന്ത്രി ശ്രീ നരേന്ദ്ര മോദി പങ്കിട്ടു.
ശ്രീ രഞ്ജിത് കുമാർ എന്ന പൗരന്റെ ട്വീറ്റ് ഉദ്ധരിച്ച് പ്രധാനമന്ത്രി 2019 ലെ ശ്രീനഗർ സന്ദർശനത്തിന്റെ ചിത്രവും ട്വീറ്റ് ചെയ്തു.
പൗരന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു;
"ശ്രേഷ്ഠം, 2019-ലെ ശ്രീനഗർ സന്ദർശനത്തിൽ നിന്നുള്ള ഒരു ചിത്രം പങ്കിടാൻ ഞാനും പ്രലോഭിതനാവുന്നു."
--ND--
(Excellent. I’m also tempted to share a picture from my visit to Srinagar in 2019. https://t.co/UYKde98S68 pic.twitter.com/ZfDyghtEdj
— Narendra Modi  October 8, 2022
ഫിഷറീസ്, ആനിമൽ ഹസ്ബൻഡറി & ഡയറി മന്ത്രാലയം
ദേശീയ ഗോപാൽ രത്ന പുരസ്കാരങ്ങൾ - 2022
ഫിഷറീസ്, മൃഗസംരക്ഷണം, ക്ഷീരോൽപാദന മന്ത്രാലയത്തിന് കീഴിലുള്ള മൃഗസംരക്ഷണ, ക്ഷീരോൽപ്പാദന വകുപ്പ് 2022-ലെ ദേശീയ ഗോപാൽ രത്ന പുരസ്കാരങ്ങൾക്കായി ദേശീയ അവാർഡ് പോർട്ടലിലൂടെ  01.08.2022 മുതൽ ഓൺലൈനായി അപേക്ഷകൾ ക്ഷണിക്കുന്നു. അപേക്ഷകൾ സമർപ്പിക്കേണ്ട അവസാന തീയതി 15.09.2022 ആണ്. ദേശീയ ക്ഷീരദിനത്തോടനുബന്ധിച്ച്  അവാർഡുകൾ നൽകും. യോഗ്യതയും ഇത് സംബന്ധിച്ച കൂടുതൽ വിവരങ്ങൾക്കും ഓൺലൈനായി അപേക്ഷിക്കുന്നതിനും https://awards.gov.in എന്ന വെബ്സൈറ്റ് സന്ദർശിക്കാം. രജിസ്റ്റർ ചെയ്ത കന്നുകാലി/എരുമ ഇനങ്ങളുടെ പേരുകൾ ലിങ്കിൽ ലഭ്യമാണ് - https://docs.google.com/document/d/1RvY4utjBdhB2iaaeuy01IxjoIrd2vDYjjiWILXcCcRw/edit?usp=sharing
2022 ലെ ദേശീയ ഗോപാൽ രത്ന പുരസ്കാരം ഇനിപ്പറയുന്ന വിഭാഗങ്ങളിലാണ് നൽകുന്നത്:
i . നാടൻ പശു/എരുമ ഇനങ്ങളെ വളർത്തുന്ന മികച്ച ക്ഷീരകർഷകൻ 
ii. മികച്ച കൃത്രിമ ബീജസങ്കലന സാങ്കേതിക വിദഗ്ധൻ 
iii. മികച്ച ക്ഷീര സഹകരണ സംഘം/ പാൽ ഉത്പാദക കമ്പനി/ ക്ഷീരകർഷക ഉൽപാദക സംഘടന
ദേശീയ ഗോപാൽ രത്ന പുരസ്കാരം താഴെ പറയുന്ന പ്രകാരം ഓരോ വിഭാഗത്തിലും മെറിറ്റ് സർട്ടിഫിക്കറ്റ്, ഒരു മെമന്റോ, തുക എന്നിവ ഉൾക്കൊള്ളുന്നു:
- 5,00,000/ രൂപ - ഒന്നാം റാങ്ക്,
- 3,00,000/ രൂപ - രണ്ടാം റാങ്ക്,
- 2,00,000/ രൂപ - മൂന്നാം റാങ്ക്.
RRTN
പ്രധാനമന്ത്രിയുടെ ഓഫീസ്
ഡല്ഹി കന്റോണ്മെന്റ് ആര്മി ആശുപത്രിയിലെ  ഇഎന്ടി വിഭാഗം കഴിഞ്ഞ 18 മാസത്തിനുള്ളില് ഒരേസമയം രോഗികളുടെ ഇരുചെവികളിലുമായി 50 ശ്രവണസഹായികള് ഘടിപ്പിച്ച നേട്ടത്തെ പ്രശംസിച്ച് പ്രധാനമന്ത്രി
ഡല്ഹി കന്റോണ്മെന്റ് ആര്മി ആശുപത്രിയിലെ  ഇ എന് ടി  വിഭാഗം കഴിഞ്ഞ 18 മാസത്തിനുള്ളില് ഒരേസമയം രോഗികളുടെ ഇരു ചെവികളിലുമായി 50 ശ്രവണസഹായികള് ഘടിപ്പിച്ച നേട്ടത്തെ പ്രധാനമന്ത്രി ശ്രീ നരേന്ദ്ര മോദി പ്രശംസിച്ചു.
പ്രസ് ഇന്ഫര്മേഷന് ബ്യൂറോയുടെ എക്സിന്റെ ഒരു പോസ്റ്റ് ഉദ്ധരിച്ച് പ്രധാനമന്ത്രി പറഞ്ഞു;
''കോക്ലിയര് ഇംപ്ലാന്റ് ചികിത്സയില് മികച്ച മാതൃക സൃഷ്ടിച്ചതിന് അഭിനന്ദനങ്ങള്. ഇത്തരം സമര്പ്പണവും വൈദഗ്ധ്യവും അനേകര്ക്ക് ശോഭനവും ആരോഗ്യകരവുമായ ഭാവി ഉറപ്പാക്കുന്നു. ഈ നേട്ടം നമ്മുടെ മെഡിക്കല് പ്രൊഫഷണലുകളുടെ പ്രതിബദ്ധതയുടെ അളവിനെയാണ് സൂചിപ്പിക്കുന്നത്.
NS
(
റെയില്വേ മന്ത്രാലയം
റെയില്വേസോണുകളുടെ പ്രവര്ത്തനം ഉന്നതതലയോഗം വിലയിരുത്തി
വിവിധ സോണല് റെയില്വേകളുടെയും,റെയില്വേ ഉല്പ്പാദന യൂണിറ്റുകളുടെയും ഈ വര്ഷം ആഗസ്റ്റ് വരെയുളള പ്രവര്ത്തനം കേന്ദ്ര റെയില്വേ സഹമന്ത്രി ശ്രീസുരേഷ് സി. അംഗാദി ഇന്ന് ന്യൂഡല്ഹിയില്ചേര്ന്ന യോഗത്തില്വീഡിയോകോണ്ഫറന്സിംഗ് വഴി അവലോകനം ചെയ്തു. സുരക്ഷ, കൃത്യനിഷ്ഠ, ചരക്കുനീക്കം, യാത്രക്കാരുടെ എണ്ണം, അടിസ്ഥാനസൗകര്യ പദ്ധതികളുടെ പുരോഗതി, ലോക്കോമോട്ടീവ്, കോച്ചുകളുടെ നിര്മ്മാണം,റെയില്വേ പദ്ധതികളുടെ പുരോഗതിഎന്നിവയോഗം വിലയിരുത്തി. റെയില്വേബോര്ഡ് ചെയര്മാന് ശ്രീ. വിനോദ്കുമാര്യാദവും മറ്റുമുതിര്ന്ന റെയില്വേ ഉദ്യോഗസ്ഥരുംയോഗത്തില് പങ്കെടുത്തു.
(വിവിധ സോണുകളിലെ ജനറല് മാനേജര്മാരും, ഡിവിഷണല് റെയില്വേ മാനേജര്മാരും തങ്ങളുടെ മേഖലയുടെ പ്രവര്ത്തനം വിശദീകരിച്ചു. ട്രെയിനുകളുടെകൃത്യനിഷ്ഠയുംസുരക്ഷയും ഉറപ്പാക്കുന്നതിനൊപ്പം ശുചിത്വവുംയാത്രക്കാര്ക്കുള്ള സൗകര്യങ്ങളുംമെച്ചപ്പെടുത്തണമെന്ന് കേന്ദ്ര സഹമന്ത്രി നിര്ദ്ദേശിച്ചു.
റെയില്സുരക്ഷയുമായി ബന്ധപ്പെട്ട പദ്ധതികള് സൂക്ഷ്മമായി നിരീക്ഷിക്കാന് റെയില്വേബോര്ഡ് ചെയര്മാന് ഉദ്യോഗസ്ഥരോടാവശ്യപ്പെട്ടു.
AM
പ്രധാനമന്ത്രിയുടെ ഓഫീസ്
പ്രശാന്തമായ അരുണാചൽ പ്രദേശിന്റെ ഒരു നേർക്കാഴ്ച പ്രധാനമന്ത്രി പങ്കുവെച്ചു
കേന്ദ്രമന്ത്രി ശ്രീ അമിത് ഷായുടെ പിടികിട്ടാപ്പുള്ളിയോട് പ്രതികരിച്ചുകൊണ്ട് പ്രധാനമന്ത്രി ശ്രീ നരേന്ദ്ര മോദി അരുണാചൽ പ്രദേശിന്റെ പ്രശാന്തത പങ്കിട്ടു.
പ്രധാനമന്ത്രി ട്വീറ്റ് ചെയ്തു:
"ശാന്തവും മനോഹരവുമായ അരുണാചൽ പ്രദേശ്!"
ആഭ്യന്തരകാര്യ മന്ത്രാലയം
നാലം ഘട്ട ലോക്ക്ഡൗണിൽ കേന്ദ്ര ആഭ്യന്തര മന്ത്രാലയത്തിന്റെ മാർഗനിർദേശങ്ങളിൽ സംസ്ഥാനങ്ങൾക്കും കേന്ദ്ര ഭരണപ്രദേശങ്ങൾക്കും ഇളവരുത്താൻ കഴിയില്ല: പ്രാദേശികമായി വിലയിരുത്തി കേന്ദ്ര ആരോഗ്യ മന്ത്രാലയ മാർഗ്ഗനിർദ്ദേശങ്ങളെ അടിസ്ഥാനമാക്കി കർശനമാക്കാം
(ന്യൂഡൽഹി, മെയ് 18, 2020
കോവിഡ് 19 തടയുന്നതിനുള്ള ലോക്ക്ഡൺ നിയന്ത്രണങ്ങളിൽ കേന്ദ്ര ആഭ്യന്തര മന്ത്രാലയം 17.05.2020 ന് പരിഷ്കരിച്ച മാർഗ്ഗനിർദ്ദേശങ്ങൾ പുറപ്പെടുവിച്ചു. ലോക്ക്ഡൗൺ 31.05.2020 വരെ നീട്ടിയതിനെ തുടർന്ന് നിയന്ത്രണങ്ങളിൽ വ്യപകമായ ഇളവുകൾ നൽകി.
ഇന്ന് മുതൽ പ്രാബല്യത്തിൽ വരുന്ന പുതിയ മാർഗ്ഗനിർദ്ദേശങ്ങൾ പ്രകാരം, സംസ്ഥാനങ്ങളും കേന്ദ്ര ഭരണപ്രദേശങ്ങളും 17.05.2020 ന് ആരോഗ്യ കുടുംബക്ഷേമ മന്ത്രാലയം പുറപ്പെടുവിച്ച പുതുക്കിയ മാർഗ്ഗനിർദ്ദേശങ്ങൾ അനുസരിച്ച് റെഡ്, ഓറഞ്ച്, ഗ്രീൻ മേഖലകളെ കണ്ടെത്തി കൃത്യമായി രേഖപ്പെടുത്തണം.
ചുവപ്പ് –- ഓറഞ്ച് സോണുകൾക്കുള്ളിൽ സാങ്കേതിക വിവരങ്ങളും പ്രാദേശിക തലത്തിലുള്ള ആരോഗ്യ മാർഗ്ഗനിർദ്ദേശളും അടിസ്ഥാനമാക്കി, പ്രാദേശിക അധികാരികൾ കണ്ടെയ്ൻമെന്റ്, ബഫർ സോണുകളും രേഖപ്പെടുത്തണം.
കണ്ടെയ്ൻമെന്റ് സോണുകളിൽ, മുമ്പത്തെപ്പോലെ കർശന പരിധി നിലനിർത്തി അവശ്യ പ്രവർത്തനങ്ങൾ മാത്രമേ അനുവദിക്കൂ. ചില പരിമിതമായ കാര്യങ്ങളിൽ രാജ്യത്തുടനീളമുള്ള വിലക്കു തുടരും. ആഭ്യന്തര മന്ത്രാലയത്തിന്റെ മാർഗ്ഗനിർദ്ദേശങ്ങൾ പ്രകാരം പ്രത്യേകമായി നിരോധിച്ചിരിക്കുന്നവ ഒഴികെ മറ്റെല്ലാ കാര്യങ്ങളും അനുവദിക്കും.
പുതുക്കിയ മാർഗ്ഗനിർദ്ദേശങ്ങൾ പ്രകാരം ലോക്ക്ഡൗൺ നിയന്ത്രണങ്ങളിൽ വ്യാപകമായ ഇളവുകൾ നൽകിയിട്ടുണ്ടെങ്കിലും, കേന്ദ്ര ആഭ്യന്തര മന്ത്രാലയത്തിന്റെ മാർഗ്ഗനിർദ്ദേശങ്ങളിലുള്ള നിയന്ത്രണങ്ങൾ ദുർബലപ്പെടുത്താൻ കഴിയില്ലെന്ന് സംസ്ഥാനങ്ങളോടും കേന്ദ്ര ഭരണപ്രദേശങ്ങളോടും കേന്ദ്ര ആഭ്യന്തര മന്ത്രാലയം ആവർത്തിച്ചു വ്യക്തമാക്കി. സാഹചര്യം വിശകലനം ചെയ്ത് അവശ്യമെന്ന് കരുതുന്ന മറ്റ് ചില പ്രവർത്തനങ്ങൾ സംസ്ഥാനങ്ങൾക്ക് നിരോധിക്കുകയോ നിയന്ത്രണങ്ങൾ ഏർപ്പെടുത്തുകയോ ചെയ്യാം.
ആഭ്യന്തരകാര്യ മന്ത്രാലയം
കൊവിഡ്19നെ നേരിടാന് ലോക് ഡൗണ് നടപടികള് അക്ഷരാര്ത്ഥത്തില് നടപ്പാക്കണമെന്ന് സംസ്ഥാനങ്ങളോടും കേന്ദ്രഭരണ പ്രദേശങ്ങളോടും ആഭ്യന്തര മന്ത്രാലയം
രാജ്യത്ത് കൊവിഡ്19 വ്യാപനത്തിന്റെ കണ്ണി മുറിക്കുന്നതിന് നടപ്പാക്കിയ ലോക് ഡൗണ് ഫലപ്രദമാക്കുന്നതിനു കേന്ദ്ര, സംസ്ഥാന ഗവണ്മെന്റുകളും കേന്ദ്രഭരണ പ്രദേശങ്ങളും സ്വീകരിക്കേണ്ട നടപടികളേക്കുറിച്ച് ആഭ്യന്തര മന്ത്രാലയെ പൊതു മാര്ഗ്ഗനിര്ദേശങ്ങള് പുറപ്പെടുവിച്ചു.
ലോക് ഡൗണുമായി ബന്ധപ്പെട്ട് ദുരന്തനിവാരണ നിയമം 2005 പ്രകാരം ആഭ്യന്തര മന്ത്രാലയം നേരത്തേ പുറപ്പെടുവിച്ച പൊതു മാര്ഗ്ഗനിര്ദേശങ്ങളില് നല്കിയിരുന്നതിന് അപ്പുറമുള്ള ഇളവുകള് ചില സംസ്ഥാനങ്ങളും കേന്ദ്രഭരണ പ്രദേശങ്ങളും വിനിയോഗിക്കുന്നതു ശ്രദ്ധയില്പ്പെട്ടിട്ടുണ്ട്.
ഇതിന്റെ അടിസ്ഥാനത്തില്, കൊവിഡ്19ന് എതിരായ പൊരാട്ടത്തിന്റെ ഭാഗമായി ദുരന്ത നിവാരണ നിയമം 2005 നല്കുന്ന അധികാരം ഉപയോഗിച്ച് ലോക് ഡൗണ് നടപടികള് അക്ഷരാര്ത്ഥത്തില് നടപ്പാക്കണം എന്ന് ചൂണ്ടിക്കാട്ടി കേന്ദ്ര ആഭ്യന്തര സെക്രട്ടറി ശ്രീ. അജയ് കുമാര് ഭല്ല സംസ്ഥാന ചീഫ് സെക്രട്ടറിമാര്ക്കും കേന്ദ്രഭരണ പ്രദേശങ്ങളിലെ അഡ്മിനിസ്ട്രേറ്റര്മാര്ക്കും കത്തെഴുതി.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ ആകെ എണ്ണം 58.25 കോടി പിന്നിട്ടു
രോഗമുക്തി നിരക്ക്  2020 മാർച്ചിനുശേഷമുള്ള ഏറ്റവും ഉയർന്ന നിലയിൽ
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 25,072 പേർക്ക്
രാജ്യത്ത് ചികിത്സയിലുള്ളവരുടെ എണ്ണം  കഴിഞ്ഞ 155 ദിവസത്തിനിടെ ഏറ്റവും കുറഞ്ഞ നിലയിൽ
ചികിത്സയിലുള്ളത് ആകെ രോഗബാധിതരുടെ 1.03%; 2020 മാർച്ചിനുശേഷം ഏറ്റവും കുറഞ്ഞ നിലയിൽ
പ്രതിദിന രോഗസ്ഥിരീകരണ നിരക്ക്  തുടർച്ചയായ 28-ാം ദിവസവും 3 ശതമാനത്തിൽ താഴെ
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 58.25 കോടി  പിന്നിട്ടു. 64,69,222 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
ഇന്നു രാവിലെ 8 വരെയുള്ള പ്രാഥമികവിവരമനുസരിച്ച് വാക്സിൻ ഡോസുകൾ ഇനി പറയുന്ന വിഭാഗങ്ങളിലായാണ് നൽകിയിട്ടുള്ളത്:
ആരോഗ്യപ്രവർത്തകർ
ഒന്നാം ഡോസ് 1,03,53,405
രണ്ടാം ഡോസ് 82,15,000
മുന്നണിപ്പോരാളികൾ
ഒന്നാം ഡോസ് 1,83,04,397
രണ്ടാം ഡോസ് 1,25,74,264
18-44 പ്രായപരിധിയിലുള്ളവർ
ഒന്നാം ഡോസ് 21,69,00,386
രണ്ടാം ഡോസ് 1,94,77,956
45-59 പ്രായപരിധിയിലുള്ളവർ
ഒന്നാം ഡോസ് 12,26,16,599
രണ്ടാം ഡോസ് 4,87,88,970
60നുമേൽ പ്രായമുള്ളവർ
ഒന്നാം ഡോസ് 8,33,38,747
രണ്ടാം ഡോസ് 4,19,79,871
ആകെ 58,25,49,595
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്.
കഴിഞ്ഞ 24 മണിക്കൂറിനുള്ളിൽ 44,157 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,16,80,626 ആയി.
ദേശീയ രോഗമുക്തി നിരക്ക് 97.63% ആയി. 2020 മാർച്ചിനുശേഷമുള്ള ഏറ്റവും ഉയർന്ന നിരക്കാണിത്.
തുടർച്ചയായ 57-ാം ദിവസവും 50,000ത്തിൽ താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും/കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
കഴിഞ്ഞ 24 മണിക്കൂറിനുള്ളിൽ ഇന്ത്യയിൽ പുതുതായി രോഗം സ്ഥിരീകരിച്ചത് 25,072 പേർക്കാണ്. 160 ദിവസത്തിനിടെയുള്ള ഏറ്റവും കുറഞ്ഞ നിരക്കാണിത്.
നിലവിൽ രാജ്യത്തു ചികിത്സയിലുള്ളത് 3,33,924 പേരാണ്. കഴിഞ്ഞ 155 ദിവസത്തിനിടെ ഏറ്റവും കുറഞ്ഞ നിരക്കാണിത്. നിലവിൽ ചികിത്സയിലുള്ളത് രാജ്യത്തെ ആകെ രോഗബാധിതരുടെ 1.03% മാത്രമാണ്. 2020 മാർച്ചിനുശേഷം ഏറ്റവും കുറഞ്ഞ നിരക്കാണിത്.
രാജ്യത്തെ പരിശോധനാശേഷി തുടർച്ചയായി വർധിപ്പിക്കുകയാണ്. കഴിഞ്ഞ 24 മണിക്കൂറിനുള്ളിൽ 12,95,160 പരിശോധനകൾ നടത്തി. ആകെ 50.75 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വർദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 1.91 ശതമാനമാണ്. കഴിഞ്ഞ 59 ദിവസമായി ഇത് 3 ശതമാനത്തിൽ താഴെയാണ്. പ്രതിദിന രോഗസ്ഥിരീകരണ നിരക്ക് 1.94 ശതമാനമാണ്. പ്രതിദിന രോഗസ്ഥിരീകരണ നിരക്ക് തുടർച്ചയായ 28-ാം ദിവസവും 3 ശതമാനത്തിൽ താഴെ തുടരുന്നു. കഴിഞ്ഞ 77 ദിവസമായി ഇത് 5 ശതമാനത്തിൽ താഴെയാണ്.
(
പ്രധാനമന്ത്രിയുടെ ഓഫീസ്
പ്രധാനമന്ത്രി നാളെ ഹിമാചല് പ്രദേശ് സന്ദര്ശിക്കും
പ്രധാനമന്ത്രി ശ്രീ. നരേന്ദ്ര മോദി നാളെ  ഹിമാചല് പ്രദേശ് സന്ദര്ശിക്കും. സംസ്ഥാന ഗവണ്മെന്റിന്റെ ഒന്നാം വാര്ഷികത്തോടനുബന്ധിച്ചുള്ള ആഘോഷപരിപാടിയില് അദ്ദേഹം പങ്കെടുക്കും. ഗവണ്മെന്റിന്റെ നേട്ടങ്ങള് വ്യക്തമാക്കുന്ന ഒരു രേഖ അദ്ദേഹം പ്രകാശനം ചെയ്യും. കാംഗ്ര ജില്ലയിലെ ധരംശാലയില് ഒരു പൊതു റാലിയെ പ്രധാനമന്ത്രി അഭിസംബോധന ചെയ്യും. തദവസരത്തില് വിവിധ ഗവണ്മെന്റ് പദ്ധതികളുടെ ഗുണഭോക്താക്കളുമായി പ്രധാനമന്ത്രി കൂടിക്കാഴ്ച നടത്തും.
AM MRD - 952
പ്രധാനമന്ത്രിയുടെ ഓഫീസ്
കോവിഡ് 19 ന് എതിരായ വാക്സിനേഷനായുള്ള ആസൂത്രണവും മുന്നൊരുക്കങ്ങളും പ്രധാനമന്ത്രിയുടെ അധ്യക്ഷതയിൽ ചേർന്ന യോഗം വിലയിരുത്തി.
(കോവിഡ് 19 നെതിരായ വാക്സിൻ ലഭ്യമാകുന്ന മുറയ്ക്ക്, വാക്സിനേഷൻ പ്രവർത്തനങ്ങൾ ആരംഭിക്കുന്നതിനെപ്പറ്റിയുള്ള മുന്നൊരുക്കങ്ങളും ആസൂത്രണങ്ങളും ഇന്ന് പ്രധാനമന്ത്രി ശ്രീ.നരേന്ദ്ര മോദിയുടെ അധ്യക്ഷതയിൽ ചേർന്ന ഉന്നതതല യോഗം വിലയിരുത്തി. ബൃഹത്തായ ജനസംഖ്യയുള്ള രാജ്യത്ത് വാക്സിനേഷൻ പ്രവർത്തനങ്ങൾ ആരംഭിക്കുമ്പോഴുണ്ടാകുന്ന ചില പ്രശ്നങ്ങൾ പ്രധാനമന്ത്രി ചൂണ്ടിക്കാട്ടി.
രോഗ സാധ്യത ഏറെയുള്ള ആളുകൾക്ക് മുൻഗണന, മരുന്ന് വിതരണ ശൃംഖല സംവിധാനത്തിൻ്റെ ശരിയായ നടത്തിപ്പ്, വാക്സിനേഷനുമായി ബന്ധപ്പെട്ട വിവിധ വകുപ്പുകളുടെ ഏകോപനം, എന്നിവ കൂടാതെ ഈ ദേശീയ ഉദ്യമത്തിൽ സ്വകാര്യ മേഖലയുടെയും പൗര സമൂഹത്തിൻ്റെയും പങ്കും പ്രധാനമന്ത്രി ചൂണ്ടിക്കാട്ടി. ഈ ദേശീയ പ്രയത്നത്തിന് നാല് മാർഗ നിർദേശ തത്വങ്ങൾ പ്രധാനമന്ത്രി വിശദീകരിച്ചു. ഡോക്ടർമാർ, നഴ്സുമാർ, ആരോഗ്യ പ്രവർത്തകർ, ആരോഗ്യ മേഖലയ്ക്ക് പുറത്തുള്ള കൊറോണ പ്രതിരോധ പ്രവർത്തകർ, സാധാരണക്കാരിൽ രോഗ സാധ്യതയുള്ളവർ തുടങ്ങി രോഗ സാധ്യത കൂടുതൽ ഉള്ള ആൾക്കാരെ കണ്ടെത്തി മുൻഗണന നൽകി ആദ്യം വാക്സിൻ നൽകുകയാണ് ഒന്നാമത്തേത്. രണ്ടാമതായി 'ആർക്കും എവിടേയും ' എന്ന നിലയിൽ വാക്സിനേഷൻ പ്രവർത്തനം നടത്തുക. അതായത് ദേശ ഭേദമില്ലാതെ ആർക്കും എവിടെയും വാക്സിൻ ലഭ്യമാക്കുക. വാക്സിൻ, താങ്ങാനാവുന്ന ചെലവിൽ ഒരാളെപ്പോലും ഒഴിവാക്കാതെ സാർവത്രികമായി ലഭ്യമാക്കുക എന്നതാണ് മൂന്നാമതായി പ്രധാനമന്ത്രി മുന്നോട്ട് വച്ച നിർദേശം. നാലാമതായി , വാക്സിൻ നിർമാണം മുതൽ നൽകുന്നതു വരെയുള്ള എല്ലാ പ്രവർത്തനങ്ങൾക്കും സാങ്കേതിക വിദ്യയുടെ സഹായവും, യഥാസമയ നിരീക്ഷണവും ഏർപ്പെടുത്തണം.
ഈ ദേശീയ ഉദ്യമത്തിന് അടിത്തറയാകുന്നതിനും എല്ലാവർക്കും സമയബന്ധിതമായി വാക്സിൻ നൽകുന്നതിനും നിലവിൽ ലഭ്യമായ സാങ്കേതിക വിദ്യാ സൗകര്യങ്ങൾ വിശദമായി പരിശോധിക്കാൻ പ്രധാനമന്ത്രി ഉദ്യോഗസ്ഥരോട് നിർദേശിച്ചു.
ബൃഹത്തായ വാക്സിനേഷൻ പദ്ധതിക്കുള്ള വിശദമായ ആസൂത്രണ രേഖ ഉടൻ തയ്യാറാക്കാനും പ്രധാനമന്ത്രി നിർദേശം നൽകി.
വാണിജ്യ വ്യവസായ മന്ത്രാലയം
ഇന്ത്യക്കും ബംഗ്ലാദേശിനും ഇടയിൽ സുഗമമായ വ്യാപാരബന്ധം സാധ്യമാക്കുമെന്ന് കേന്ദ്ര മന്ത്രി ശ്രീ പീയൂഷ് ഗോയൽ ബംഗ്ലാദേശിന് ഉറപ്പുനൽകി
ഇന്ത്യക്കും ബംഗ്ലാദേശിനും ഇടയിൽ സുഗമമായ വ്യാപാരം സാധ്യമാക്കാനുള്ള എല്ലാ നടപടികളും കൈക്കൊള്ളുമെന്ന് വാണിജ്യ-വ്യവസായ മന്ത്രാലയങ്ങളുടെ ചുമതലയുള്ള കേന്ദ്ര മന്ത്രി ശ്രീ പീയൂഷ് ഗോയൽ ബംഗ്ലാദേശിന് ഉറപ്പുനൽകി.
കാർഷികമേഖലയുമായി ബന്ധപ്പെട്ട ഇന്ത്യ-ബംഗ്ലാദേശ് ഡിജിറ്റൽ സമ്മേളനത്തെ അഭിസംബോധന ചെയ്യുകയായിരുന്നു അദ്ദേഹം.
കാർഷിക ഉല്പന്നങ്ങൾ ഉൾപ്പെടെ വിവിധ ഉൽപ്പന്നങ്ങൾക്ക് പൂജ്യം-തീരുവ വിപണി സൗകര്യം ഇന്ത്യ ലഭ്യമാക്കിയിട്ടുള്ളത് അദ്ദേഹം ചൂണ്ടിക്കാട്ടി.
പ്രധാനമന്ത്രി ശ്രീ നരേന്ദ്ര മോദിയും ബംഗ്ളാദേശ് പ്രധാനമന്ത്രി ഷെയ്ഖ് ഹസീനയും വ്യവസായങ്ങളെ പ്രോത്സാഹിപ്പിക്കുന്ന ഒരു പൊതു നിലപാടാണ് കൈകൊള്ളുന്നത് എന്നും, ഇത് ഇരുരാജ്യങ്ങളിലും പുരോഗതിക്കും മികച്ച ഭരണത്തിനും കാരണമായെന്നും അദ്ദേഹം അഭിപ്രായപ്പെട്ടു.
ഇരു രാഷ്ട്രങ്ങളിലെയും 50 ശതമാനത്തിലേറെ ജനങ്ങൾ കാർഷികവൃത്തിയിൽ ഏർപ്പെടുന്നതായി ചൂണ്ടിക്കാട്ടിയ ശ്രീ ഗോയൽ അതുകൊണ്ടുതന്നെ കാർഷികമേഖലയ്ക്ക് വലിയ സാമൂഹിക-സമ്പത്തിക പ്രാധാന്യമാണ് ഉള്ളത് എന്നും ഓർമ്മിപ്പിച്ചു.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂഡൽഹി : മാർച്ച് 23, 2023
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 220.65 കോടി വാക്സിൻ ഡോസുകൾ .
കഴിഞ്ഞ 24 മണിക്കൂറിൽ നൽകിയത് 7,530 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 7,605 പേർ
സജീവ കേസുകൾ ഇപ്പോൾ0.02% ആണ്
രോഗമുക്തി നിരക്ക് ഇപ്പോൾ 98.79% ആണ്
കഴിഞ്ഞ 24 മണിക്കൂറിനിടെ 718 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,41,60,997 ആയി
കഴിഞ്ഞ 24 മണിക്കൂറിൽ 1,300 പുതിയ കേസുകൾ റിപ്പോർട്ട് ചെയ്തു
പ്രതിദിന പോസിറ്റിവിറ്റി നിരക്ക് 1.46%
പ്രതിവാര പോസിറ്റിവിറ്റി നിരക്ക് 1.08%
ആകെ നടത്തിയത് 92.06 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 89,078 പരിശോധനകൾ.
SKY
(Visitor Counter : 78
പ്രധാനമന്ത്രിയുടെ ഓഫീസ്
ഇന്തോനേഷ്യയിൽ വിമാനാപകടത്തില് ആളപായമുണ്ടായതില് പ്രധാനമന്ത്രി അനുശോചിച്ചു
ഇന്തോനേഷ്യയിൽ വിമാനാപകടത്തില് ആളപായമുണ്ടായതില് പ്രധാനമന്ത്രി അനുശോചിച്ചു. ഇന്തോനേഷ്യയിലെ നിർഭാഗ്യകരമായ വിമാനാപകടത്തിൽ ജീവൻ നഷ്ടപ്പെട്ടവരുടെ കുടുംബങ്ങൾക്ക് അഗാധമായ അനുശോചനം അറിയിക്കുന്നു. ഈ നിമിഷത്തിൽ ഇന്ത്യ ഇന്തോനേഷ്യയ്ക്കൊപ്പം നിൽക്കുന്നുവെന്നും പ്രധാനമന്ത്രി ട്വീറ്റിൽ പറഞ്ഞു.
പ്രധാനമന്ത്രിയുടെ ഓഫീസ്
കോവിഡ് -19 നെതിരായ പോരാട്ടത്തിൽ സായുധ സേനകൾക്ക് പ്രധാനമന്ത്രിയുടെ പ്രശംസ
കോവിഡ് -19 നെതിരായ പോരാട്ടത്തിൽ സായുധ സേനയുടെ പങ്കിനെ പ്രധാനമന്ത്രി ശ്രീ നരേന്ദ്ര മോദി പ്രശംസിച്ചു.
അദൃശ ശത്രുവിനോടുള്ള പോരാട്ടം: കോവിഡ്-19 കുതിപ്പില് പ്രതിരോധമന്ത്രാലയത്തിന്റെ പ്രതിരോധം എന്ന തലക്കെട്ടിൽ പ്രതിരോധ മന്ത്രി രാജ് നാഥ് സിംഗിന്റെ ലേഖനത്തെ പരാമർശിച്ച് പ്രധാനമന്ത്രി ട്വീറ്റിൽ പറഞ്ഞു:
"കടലിലും , കരയിലും ആകാശത്തും കോവിഡ് -19 നെതിരായ പോരാട്ടം ശക്തിപ്പെടുത്തുന്നതിൽ നമ്മുടെ സായുധ സേന സാധ്യമായ എല്ലാശ്രമങ്ങളും നടത്തും . ”
(
ആരോഗ്യ, കുടുംബക്ഷേമ മന്ത്രാലയം
പ്രതിദിന കോവിഡ് പരിശോധനയിൽ പുതിയ റെക്കോർഡ് സൃഷ്ടിച്ഛ് ഇന്ത്യ
പ്രതിദിനം 15 ലക്ഷത്തോളം കോവിഡ് പരിശോധനകൾ എന്ന പുതിയ റെക്കോർഡ് സ്വന്തമാക്കി ഇന്ത്യ.
കഴിഞ്ഞ 24 മണിക്കൂറിനിടെ 14,92,409 കോവിഡ് പരിശോധനകളാണ് രാജ്യത്ത് നടന്നത്. ഇതോടെ ഇതുവരെ നടന്ന പരിശോധനകളുടെ എണ്ണം 7 കോടിയോളം ആയി .
അവസാന ഒരു കോടി പരിശോധനകൾ നടന്നത് കഴിഞ്ഞ ഒമ്പത് ദിവസത്തിനിടെ ആണ്. ഏറ്റവും പുതിയ കണക്കുകൾ പ്രകാരം ദശലക്ഷം പേരിലെ കോവിഡ പരിശോധന  49,948 ആണ്. ദേശീയതലത്തിലെ പോസിറ്റിവിറ്റി നിരക്ക്
8.44% ആണ്.
കോവിഡ് പരിശോധന സൗകര്യങ്ങളിൽ നടത്തിയ വർധനയിലൂടെ സംസ്ഥാനങ്ങളിലെയും കേന്ദ്രഭരണ പ്രദേശങ്ങളിലെയും പ്രതിദിന രോഗപരിശോധനകളുടെ എണ്ണത്തിൽ വലിയ പുരോഗതി ഉണ്ടായിട്ടുണ്ട്. 23 സംസ്ഥാന, കേന്ദ്രഭരണ പ്രദേശങ്ങളൽ ദശലക്ഷത്തിലെ കോവിഡ് പരിശോധന, ദേശീയ ശരാശരിയേക്കാൾ ഉയർന്ന നിലയിലാണ്.
രാജ്യത്ത് നിലവിൽ 1818 കേന്ദ്രങ്ങളിലാണ് കോവിഡ് പരിശോധന സൗകര്യമുള്ളത്. ഇതിൽ 1084 ലാബുകൾ പൊതുമേഖലയിലും 734 എണ്ണം സ്വകാര്യമേഖലയിലും ആണ്.